Pesem Evrovizije 1970
Pesem Evrovizije 1970 je bila 15. prireditev za izbor Pesem Evrovizije zapovrstjo. Potekala je 21. marca 1970 v amsterdamskem kongresnem centru RAI na Nizozemskem. Zmagala je osemnajstletna irska predstavnica Dana s pesmijo "All Kinds of Everything". Drugo mesto je že sedmič v zgodovini zasedla Velika Britanija in je zbrala 6 točk manj od prvouvrščene Irske. Luksemburg ni prejel nobene točke. Jugoslavijo je zastopala slovenska pevka Eva Sršen s pesmijo "Pridi, dala ti bom cvet", ki je zasedla 11. mesto.